Fizika, 7.A i 7.B, četvrtak, 2.4.2020.

Dragi sedmaši,

dobar vam dan! Nadam se da ste raspoloženi za rad. Drago mi je da mi se javljate, trudite obavljati svoje zadatke na vrijeme. Opet vas molim da mi svoje radove šaljete nastavljajući „razgovor“, u istoj poruci zbog bolje preglednosti što će vama i meni olakšati snalaženje i smanjiti utrošak vremena na traženje poruka. Apeliram na one koji duguju radove da što prije uhvate priključak jer se gradivo gomila, a to nitko neće učiniti umjesto vas.

U nastavnoj cjelini Energija više nemamo novih materijala za obradu tako da je vaš današnji zadatak manje zahtjevan.

Dakle, ponavljamo sadržaje nastavne cjeline pa trebamo pročitati Što smo naučili na strani 89 i zapisati ono što još nismo upamtili.

Nakon toga odgovarate na Pitanja i zadatci kratkim odgovorima u bilježnicu.

Zatim rješavate radnu bilježnicu na strani 78 i 79.

Napominjem da u zadatcima gdje se traži PRETVORBA energije ne možete samo napisati jednu vrstu energije, onu koja je vama očita. Trebate razmisliti i pokušati dokučiti slijed, koja energija sudjeluje u tom procesu i u koju energiju se ona pretvara. Ako trebate kakvu pomoć, slobodno mi se obratite.

Želim vam puno uspjeha uz srdačan pozdrav.